Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2182

i) amennyiben egy átalakítás biztonsági rendszer kikapcsolásával, vagy az üzemeltetési korlátoktól és feltételektõl eltérõ állapot létrehozásával jár, igazolni kell, hogy a lehetséges következmények biztonságos kezelésére az Engedélyes felkészült. 2.121. Az 1. kategóriába sorolt átalakítások, a referenciával nem rendelkezõ mûszaki megoldások, továbbá az üzemanyag kezelésében bekövetkezõ változtatások engedélyeztetése esetén az elvi átalakítási engedély kérelemhez független szakértõi véleményt kell mellékelni a megalapozó dokumentáció felülvizsgálatáról és értékelésérõl. A kérelemhez abban az esetben is mellékelni kell a független szakértõi véleményt, ha a hibás tervezés, vagy megvalósítás a személyzet vagy a lakosság sugárterhelésének számottevõ növekedését eredményezheti. 2.1.5.3.2. Átalakítással kapcsolatos rendszerelem gyártási, beszerzési engedélye 2.122. A Hatóság engedélyezési hatáskörére a 2.109. pontban, az engedély hatályára, érvényességére és a kérelem tartalmára a a 2.1.4.2. és a 2.1.4.3. fejezetekben leírtak érvényesek, azzal a kiegészítéssel, hogy az engedélykérelem benyújtásának elõfeltétele az elvi átalakítási engedély megléte. 2.123. Átalakítás, rekonstrukció esetén a kereskedelmi termék beszerzési engedélykérelmének tartalmi követelményeire vonatkozó 2.088. pont h) alpontjában leírt igazolási eszközök a következõkkel bõvülnek:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes